b"\n_START_ARTICLE_\nKontorniatas\n_START_PARAGRAPH_\nKontorniatas (it. contorniato, i\xc5\xa1 it. contorno 'kont\xc5\xabras')\xc2\xa0\xe2\x80\x93 savoti\xc5\xa1kas bronzinis medalionas, kurio pakra\xc5\xa1\xc4\x8diai apvesti giliais grioveliais. \xc5\xa0ie medalionai buvo kaldinti Konstantino I laikais (IV\xe2\x80\x93V a.) ir v\xc4\x97liau._NEWLINE_Sp\xc4\x97jama, kad medalion\xc5\xb3 pagaminimo maniera rodo juos kilus Senov\xc4\x97s Graikijoje. Manoma, kad jie buvo skirti pagerbti \xc5\xbeymi\xc5\xb3 vyr\xc5\xb3 atmin\xc4\x8diai. Juose buvo atvaizdai Homero, Solono, Euklido, Pitagoro, Sokrato bei kai kuri\xc5\xb3 t\xc5\xb3 laik\xc5\xb3 \xc5\xbeaidyni\xc5\xb3 \xc4\x8dempion\xc5\xb3, kuri\xc5\xb3 pergales atspind\xc4\x97jo palmi\xc5\xb3 \xc5\xa1akos ir ve\xc5\xbeim\xc5\xb3 (kvadrig\xc5\xb3 ar big\xc5\xb3) atvaizdai."